Diari Oficial de la Generalitat Valenciana


Sumari del DOGV 7265, del 02-05-2014 (2014/3835)

Bases i convocatòria per a la provisió d'una plaça d'auxiliar administratiu, subgrup C2, per promoció interna.
--------------------------------------------------------------------------------------------------------------

### Dades del document

Número de DOGV
:   7265

Data del DOGV
:   02-05-2014

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2014/3835


Data del document
:   22-04-2014

Organisme emissor
:   Ajuntament de Venta del Moro

Tipus de document
:   Anunci

Descriptors 

:   * Venta del Moro
    * concurs administratiu

Bases i convocatòria per a la provisió d'una plaça d'auxiliar administratiu, subgrup C2, per promoció interna.  
 [2014/3835]  
Per decret de l'Alcaldia de data 22 d'abril de 2014, es van aprovar les bases específiques de la convocatòria per a la provisió en propietat per promoció interna d'una plaça d'auxiliar administratiu, subgrup C2, vacant en la plantilla de funcionaris de carrera de l'Ajuntament de Venta del Moro i que es transcriuen a continuació:  
  
«Bases específiques de la convocatòria per a provisió en propietat per promoció interna d'una plaça d'auxiliar administratiu, subgrup C2, vacant en la plantilla de funcionaris de carrera d'este ajuntament, inclosa en l'oferta d'ocupació pública de 2014 (Diari Oficial de la Comunitat Valenciana 17.04.2014).  
  
Primera. Objecte  
L'objecte de la present convocatòria és la cobertura, en propietat d'una plaça vacant en la plantilla municipal d'auxiliar administratiu, per mitjà del procediment de concurs oposició, per promoció interna.  
La plaça esmentada està enquadrada en l'escala d'administració general, subescala administrativa, grup C2, dotada amb el sou corresponent als funcionaris d'este grup, pagues extraordinàries, triennis i la resta d'emoluments que corresponen a subescala adés esmentada, d'acord amb la legislació vigent, i es troba inclosa en l'oferta d'ocupació pública de 2014.  
  
Segona. Normativa aplicable  
El procés selectiu s'ajustarà al que disposen les presents bases i en el no previst en estes, per la Llei 7/2007, de 12 d'abril, de l'Estatut Bàsic de l'Empleat Públic; per la Llei 7/1985, de 2 d'abril; pel Reial Decret 896/1991, de 7 de juny; per la Llei 10/2010, d'Ordenació i Gestió de la Funció Pública Valenciana, i per la resta de les disposicions legals i reglamentàries que resulten aplicables.  
  
Tercera. Sistema de provisió  
La plaça es proveirà per promoció interna i per mitjà del sistema de concurs oposició.  
  
Quarta. Requisits  
Per a ser admés a les proves selectives d'accés a la plaça serà necessari reunir els requisits generals previstos en la Llei 7/2007, de 12 d'abril, de l'Estatut Bàsic de l'Empleat Públic, així com:  
- Ser funcionari de carrera de l'Ajuntament de Venta del Moro.  
- Pertànyer al grup E de titulació. Subaltern d'administració general.  
- Haver prestat servicis en este ajuntament, en situació de servici actiu, durant, almenys, dos anys ininterromputs dins dels quatre anys previs a la present convocatòria.  
- Estar en possessió del títol de graduat escolar, graduat en ESO, Formació Professional de primer grau o equivalent, o en condicions d'obtindre'l en la data que acabe el termini de presentació d'instàncies.  
  
No serà necessari l'abonament de cap taxa pels candidats per a la participació en les proves selectives.  
  
Quinta. Presentació de sol·licituds  
1. Les instàncies sol·licitant prendre part en la convocatòria, que hauran d'estar degudament omplides, indicant les dades de l'aspirant, manifestaran que els aspirants reunixen totes i cada una de les condicions exigides, referides sempre a la data d'expiració del termini assenyalat per a la presentació d'instàncies i es presentaran en el Registre General de l'Ajuntament (siti en el carrer de les Encreuaments, 34 de Venta del Moro). Les instàncies també podran presentar-se en els registres que determina l'article 38.4 de la Llei 30/1992, del Règim Jurídic de les Administracions Públiques i del Procediment Administratiu Comú.  
Les bases íntegres de la convocatòria es publicaran en el Butlletí Oficial de la Província de València i en el tauler d'edictes de l'Ajuntament.  
2. El termini de presentació d'instàncies serà de 20 dies naturals comptats a partir de l'endemà de la publicació de la convocatòria en el Boletín Oficial del Estado.  
3. A la instància s'haurà d'acompanyar.  
- Fotocòpia compulsada del DNI, passaport o document acreditatiu de la identitat de l'aspirant.  
- Fotocòpia compulsada del títol acadèmic exigit per a participar en el procediment.  
- Fotocòpia compulsada de la documentació corresponent al concurs de mèrits, als efectes de poder procedir a efectuar la valoració.  
  
  
Sexta. Admissió d'aspirants  
Expirat el termini de presentació d'instàncies l'alcalde dictarà una resolució, declarant aprovada provisionalment la llista d'admesos i exclosos que es publicarà en el tauler d'anuncis de l'Ajuntament i en el Butlletí Oficial de la Província de València i concedirà, si és el cas, un termini de 10 dies hàbils per a esmena de defectes, d'acord amb el que establix la Llei 30/1992, de Règim Jurídic de les Administracions Públiques i del Procediment Administratiu Comú.  
Finalitzat el termini de 10 dies es procedirà a dictar una resolució de la llista definitiva dels aspirants admesos que es publicarà en el Butlletí Oficial de la Província i en el tauler d'anuncis municipal, en la mateixa resolució l'alcalde determinarà el dia, hora i lloc de realització de l'exercici de l'oposició.  
En el cas que tots els candidats presentats resulten admesos es podrà aprovar la llista d'admesos directament com definitiva i es publicarà en el tauler d'edictes municipal i en el Butlletí Oficial de la Província, en este cas es determinarà en la mateixa resolució el dia, hora i lloc de realització de l'exercici de l'oposició.  
  
  
Sèptima. Tribunal qualificador   
La composició dels membres del tribunal es farà pública en el Butlletí Oficial de la Província de València.  
1. Composició. El tribunal qualificador estarà integrat pels membres següents:  
President: un funcionari/ària de la mateixa categoria o superior designat per l'alcalde  
Secretari: el de la corporació o funcionari en qui delegue.  
Vocals: tres funcionaris de carrera amb titulació igual o superior a l'exigida i pertanyents al mateix grup o superior.  
2. Abstenció i recusació. Els membres del tribunal hauran d'abstindre's de formar-ne part i d'intervindre quan hi concórreguen les circumstàncies previstes en l'article 28 i 29 de la Llei 30/1992, de Règim Jurídic de les Administracions Públiques i del Procediment Administratiu Comú, notificant-ho a l'autoritat convocant. Els aspirants podran recusar-los.  
La designació dels membres del tribunal inclourà la dels respectius suplents, i els vocals hauran de posseir titulació o especialització iguals o superiors a les exigides per a l'accés a les places convocades.  
  
3. Constitució i actuació. El tribunal no podrà constituir-se ni actuar sense l'assistència, com a mínim, de tres dels seus membres titulars o suplents, indistintament. Les decisions s'adoptaran per majoria de vots dels membres presents.  
Si una vegada constituït el tribunal i iniciada la sessió, s'absenta el president, este designarà, d'entre els vocals concurrents el que el substituirà durant la seua absència.   
L'actuació del tribunal s'ajustarà estrictament a les bases de la convocatòria. No obstant això, el tribunal resoldrà els dubtes que sorgisquen de la seua aplicació i podrà prendre els acords que corresponguen per a aquells supòsits no previstos en les bases.  
De cada sessió, el secretari estendrà una acta, on es farà constar les qualificacions i també les incidències i les votacions que es produïsquen. Les actes numerades i rubricades constituiran l'expedient que reflectirà el procés selectiu dut a terme.  
4. Vinculació de les resolucions del tribunal. El president de la corporació resoldrà d'acord amb la proposta del tribunal, que tindrà caràcter vinculant.  
  
  
Octava. Desenrotllament de les proves  
El sistema de selecció estarà compost per una fase d'oposició i una altra de concurs, passant a detallar-les:  
La fase d'oposició constarà de les proves següents:  
- Consistirà a contestar per escrit un qüestionari de 20 preguntes tipus test, amb tres respostes alternatives, sent només una correcta, en un temps màxim d'una hora, relacionades amb els temes que figuren en l'annex I de les presents bases.  
- Esta prova es puntuarà de 0 a 10 punts.  
- Consistirà en la realització d'un cas pràctic que consistirà en la redacció d'un document relacionat amb les tasques pròpies del lloc, utilitzant el programa de processament de textos Microsoft Word. Esta prova es qualificarà de 0 a 10 punts.  
Els resultats de la fase d'oposició s'exposaran públicament en el tauler, i s'anunciarà la continuïtat de la fase de concurs.  
  
Fase de concurs  
Per a valorar la fase de concurs es tindran en compte els mèrits següents:  
A) Experiència professional. Fins a un màxim de 10 punts  
1. Per servicis prestats en ajuntaments o altres entitats locals en plaça de categoria inferior respecte de la que es promociona, a raó de 2 punts per any complet.  
  
B) Formació. Fins a un màxim de 6 punts  
1. Cursos de formació relacionats amb distintes àrees d'Administració local (contractació, comptabilitat, informàtica, urbanisme, procediment administratiu, etc.) amb una duració igual o superior a vint hores lectives, a raó d'1 punt per curs.  
  
C) Titulació acadèmica: Per titulació acadèmica superior a l'exigida en la convocatòria (màxim 4 punts):  
- Llicenciatura o equivalent: 4 punts.  
- Diplomatura o equivalent: 2 punts.  
Per a la valoració dels mèrits estos hauran d'acreditar-se documentalment en original o per mitjà de còpia compulsada.  
Només es valoraran aquells mèrits obtinguts o computats fins a la data en què finalitze el termini de presentar les instàncies.  
  
Novena. Qualificació final i relació d'aprovats  
La relació final d'aprovats/des, que en cap cas podrà sobrepassar el nombre de places convocades, amb la seua puntuació final, serà publicada en el tauler d'anuncis municipal. La puntuació final del concurs oposició s'obtindrà sumant la puntuació obtinguda en ambdós fases.  
Es concedirà als aspirants, un termini de 10 dies hàbils perquè formulen les reclamacions i esmenes que estimen pertinents en relació amb la baremació.  
Resoltes les possibles al·legacions i esmenes, el tribunal dictarà una resolució fixant la relació definitiva d'aspirants aprovats. Esta relació serà elevada pel tribunal qualificador a l'Alcaldia de l'Ajuntament amb la proposta del nomenament corresponent.  
  
Deu. Nomenament de funcionaris i presa de possessió  
L'alcalde, d'acord amb la proposta del tribunal qualificador, dictarà una resolució, que es publicarà en el Diari Oficial de la Comunitat Valenciana, on es procedirà al nomenament d'aquells aspirants que hagen superat el procés selectiu com a funcionaris de carrera d'administració general grup C2, els quals hauran de prendre possessió en el termini de 30 dies, a comptar de l'endemà de la notificació del nomenament, i prèviament haurà de prestar jurament o promesa de conformitat amb el que establix el Reial Decret 707/1979,de 5 d'abril.  
  
Onze. Incidències  
1. La aprovació de les bases de la convocatòria i els actes administratius que se succeïsquen podran ser recorreguts pels interessats en els casos i en la forma prevista per la Llei 30/1992, de Règim Jurídic de les Administracions Públiques i del Procediment Administratiu Comú.  
  
2. Per a allò no previst en estes bases o en allò que les contradiguen, seran aplicables la normativa estatal i autonòmica reguladora de la matèria.  
  
Dotze. Recursos  
Contra estes bases, es pot interposar recurs de reposició amb caràcter potestatiu davant del mateix òrgan que l'haja dictat, en el termini d'un mes a comptar de l'endemà de la publicació del text de les bases especifiques en el Butlletí Oficial de la Província, o bé interposar un recurs contenciós administratiu, dins del termini de dos mesos a comptar de l'endemà de l'esmentada publicació».  
  
ANNEX I  
Temari d'auxiliar administratiu per promoció interna. Venta del Moro  
  
Tema 1. La Constitució espanyola de 1978. Principis generals.  
Tema 2. Drets i deures fonamentals dels espanyols. La seua protecció. El Defensor del Poble.  
Tema 3. Organització territorial de l'Estat. Les comunitats autònomes. Els estatuts d'autonomia. El seu significat.  
Tema 4. Règim local espanyol: concepte d'administració local. Evolució del règim local. Principis constitucionals i regulació jurídica.   
  
Tema 5. La província en la Constitució espanyola, en el règim local i en l'àmbit de les de les comunitats autònomes.   
Tema 6. El municipi. El terme municipal. La població. Competències municipals. Els òrgans municipals. Atribucions dels distints òrgans.  
  
Tema 7. Altres entitats locals. Entitats locals d'àmbit inferior al municipi. Les comarques. Les mancomunitats de municipis. Les àrees metropolitanes.  
Tema 8.L'acte administratiu :concepte, elements i classes.    
Tema 9. Validesa i eficàcia dels actes administratius. Publicació i notificació. Execució dels actes administratius. Nul·litat i anul·labilitat.  
  
Tema 10. El procediment administratiu: concepte. La Llei 30/1992, de Règim Jurídic de les Administracions Públiques i del Procediment Administratiu Comú: contingut i àmbit d'aplicació.  
Tema 11. Les fases del procediment administratiu.  
Tema 12. La revisió dels actes en via administrativa. Les reclamacions prèvies.  
Tema 13.L'accés a la funció pública. La promoció interna. La provisió de llocs de treball. La carrera horitzontal.  
Tema 14. Situacions administratives dels funcionaris. Supòsits i efectes de cada un d'elles.  
Tema 15. Drets i deures del personal al servici de l'administració local. Incompatibilitats. Règim disciplinari.  
Tema 16. Concepte de document. Anàlisi documental: documents oficials. L'expedient administratiu: la seua formació.   
Tema 17. Documentació administrativa. Tipus de documents. Classificació. Usos.  
Tema 18. Recursos financers de les entitats locals.  
Tema 19.La informàtica. Nocions d'informàtica. Components d'un ordinador: dispositius centrals i perifèrics. Dispositius d'emmagatzematge.  
Tema 20. El tractament de textos. Microsoft Word.  
Tema 21. El municipi de Venta del Moro.  
  
Venta del Moro, 22 d'abril de 2014.- L'alcalde: Luis Francisco López Yeves.